钦定古今图书集成/明伦汇编/官常典/第385卷 > 耶律玦
## 钦定古今图书集成/明伦汇编/官常典/第385卷 > 耶律玦

按《辽史》本传：“玦字吾展，遥辇鲜质可汗之后。重熙初，
召修国史，补符宝郎，累迁知北院副部署事。入见太
后，后顾左右曰：‘先皇谓玦必为伟人’。果然。除枢密副
使，出为西南面招讨都监，历同签南京留守事、南面
林牙。皇弟秦国王为辽兴军节度使，以玦同知使事，
多所匡正。十年，复为枢密副使。咸雍初，兼北院副部”
署，及秦国王为西京留守，请玦为佐，从之。岁中狱空
者三。召为孟父房敞隐。玦不喜货殖，帝知其贫，赐宫
户十。尝谓宰相曰：“契丹忠正无如玦者，汉人则刘伸
而已。然熟察之，玦优于伸。”先是，西北诸部久不能平，
上遣玦问状，执弛慢者痛绳之以酒，疾卒。